b"\n_START_ARTICLE_\nNasov\xc4\x8de\n_START_SECTION_\nZgodovina\n_START_PARAGRAPH_\nV starih listinah se kraj omenja leta 1422 ko je grof Herman II. Celjski podelil vitezu Frideriku Ravbarju od nekdanjih ortenbur\xc5\xa1kih fevdov poleg dvora v Nem\xc5\xa1ki vasi tudi kmetijo \xc2\xbbv Nasovi\xc4\x8dah (Nassawicz) v cerkljanski fari\xc2\xab. Urbar zemlji\xc5\xa1kega urada Naklo iz leta 1498 navaja v kraju Nassowitsch \xc5\xa1triri kmetije, dve je imel Jurij Lap, eno Toma\xc5\xbe Lap in eno vdova Mihe \xc2\xbbGollowichta\xc2\xab.\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno izpeljano iz nekega slovanskega osebnega imena, vendar podobnosti niso dokon\xc4\x8dno pojasnene. Morda je slovensko ime prevzeto iz nem\xc5\xa1kega, to pa iz slovanskega Nesenaslavit'i s prvotnim pomenom Nesenalvavovi potomci. Na severovzhodu Nem\xc4\x8dije je kraj Nassow, ki se leta 1287 omenja kot Nesenaslowe. V starih listinah se Nasov\xc4\x8de omenjajo leta 1422 Nassawicz in leta 1498 Nassowitsch"